5.gaia.biosfera by nagoarteaga0 1349 views\nLurra planeta: zubia santillana by Rote Ioritz 1232 views\nMineralak by sonri15 1789 views\nMineralak arrokak by belenlopez68 4389 views\n1. 3. GAIA1. LIBURUKIA\n2. Ezaugarriak:•Zelula izeneko unitatez eratuta daude.• Jaio eta hil egiten dira• Materia organikoan oinarritzen dute bere konposizioa• Oinarrizko 3 bizi funtzioak egiten ditu.\n3. Bizi funtzioak• Nutrizioa: Bizitzeko beharrezkoak diren energia eta substantziak lortzeko.• Bi mota • Autotrofoa: Gai dira substantzia ez organikotik abiatuz (CO2, H2O, gatz mineralak) energia eta substantzia organikoak sortzeko : landare, alga,.. • Heterotrofoa: Beste izaki bizidun batzuez edo euren hondakinez elikatzen dira, ez dira gai berez substantzia organikoak sortzeko : animalia, onddo eta mikroorganismo gehienak.\n4. • Harremana • Izaki bizidunek harremanak dituzte euren artean eta ingurunearekin (elikatu, ugaldu, argiaren norabidean hasi, etab.)• Ugalketa • Izaki bizidunek beren antzekoak diren ondorengoak eratzen dituzte ugalketaren bidez. • Ugalketa sexu bidezkoa (bi izaki behar dira) edo sexugabekoa (izaki bakarra ugaltzen da) izan daiteke.\n5. Konposizio kimikoaKontzeptua: Izaki bizidun gehienak C, H, O, eta N osatuta gaude nagusiki, hauek bi motako substantziak osa ditzakete Substantzia ez-organikoak  Izaki bizidun nahiz bizigabeetan agertzen dira (C-rik ez) : Ura eta Gatz mineralak • Substantzia organikoak • Izaki bizidunetan soilik agertzen dira (C agertzen da): •Gluzidoak: Gluzidoak glukosa (energia lortu) eta zelulosa (egiturak sortu) •Lipidoak: energia erreserbak Lipidoak •Proteinak: bizi funtzioak erregulatu, O garraiatu Proteinak 2 (hemoglobina), babesa (antigorputzak) •Azido nukleikoak: Informazio genetikoa gorde (ADN) nukleikoak\n6. ZELULA Kontzeptua: Bizi unitate txikiena da, egitura unitatea da eta funtzioanala da. Zelularen elementuak: • Mintza: zelula babestuz eta mantenugaien Mintza erregulazioaz arduratzen da. • Zitoplasma: Zelularen barnekaldea, bertan Zitoplasma organuluak daude. • Material genetikoa: Zelularen funtzionamendua kontrolatzen duen substantzia  ADN\n7. Zelula motak:•Eukariotoa: material genetikoa Eukariotoanukleo baten barruan dago.• Prokariota: material genetikoa Prokariotaaske dago zitoplasman.\n8. Animalia eta ladare zelula\n9. ORGANISMOAKOrganismoak zelula batez edo gehiagoz osatuta egon daitezke. ZELULABAKARRAK ZELULANIZTUNAKZelula bakoitza organismo Hainbat zelulaz osatuak. bat da. Hauek elkarrekinElkartzen direnean harremanetan lan egiten dute. koloniak eratzen dituzte. Zelula mota bakoitzak funtzioOrganismorik sinpleenak beriztua dauka  Antolaketa maila dira.Bakoitzak bere kabuz Ehunak: funtzio bera duten antzeko zelulen Ehunak multzoa (gihar ehuna). egiten ditu bizi funtzioak Organoak: Batera aritzen diren ehunen Organoak multzoa (giharrak). Sistemak: Batera aritzen diren organoen Sistemak multzoa (gihar sistema). Aparatuak: Zenbait sistemen multzoa Aparatuak (lokomozio aparatua).\n10. Izaki Bizidunen SailkapenaKontzeptua: Izaki bizidunak sailkatzen dituenzientzia taxonomia da, honek taldetan banatzenditu.Kategoria taxonomikoa:Erreinua  Tipoa  Klasea  Ordena  Familia  Generoa  Espeziea Reino Animal Tipo Cordados Clase Mamíferos Orden Carnívoros Familia Cánidos Género Canis Especie Canis familiaris\n11. Monero Protisto Onddo Landare Animalia erreinua erreinua erreinua erreinua erreinuaZelula Zelulabakarra Zelulabakarra Zelulabakarra Zelulaniztuna Zelulaniztunakopurua zelulaniztuna zelulaniztunaZelula Eukarioto Prokariotoa Eukariotoa Eukariotoa Eukariotoamota a Autotrofoa Autotrofoa Heterotrofoa Autotrofoa HeterotrofoaNutrizioa Heterotrofoa Heterotrofoa Ez Ez Ez Bai BaiEhunak? Onddoak Goroldioak Ornogabeak ProtozooakAdibidea Bakterioak legamiak eta iratzeak eta eta eta algak lizunak landareak ornodunak\n12. • Jaio eta hil egiten dira • Materia ____________________oinarritzen dute bere konposizioa • ________________ izeneko unitatez eratuta daude. __________ •Bizitzeko beharrezkoak diren energia eta substantziak lortzeko. • _______ •______________: Gai dira substantzia ez organikotik abiatuz • Oinarrizko ___ •Bi mota (CO2, H2O, gatz mineralak) energia eta substantzia organikoak sortzeko  landare, alga,.. bizi funtzioak •_________________: Beste izaki bizidun batzuez edo euren _________________ hondakinez elikatzen dira, ez dira gai berez substantzia organikoak sortzeko  animalia, onddo eta mikroorganismo gehienak. •__________ •Izaki bizidunek harremanak dituzte euren artean eta ingurunearekin (elikatu, ugaldu, argiaren norabidean hasi, etab.) •Izaki bizidunek beren antzekoak diren ondorengoak eratzen dituzte • ________ ugalketaren bidez. • Ugalketa sexu ___________(bi izaki behar dira) edo _____________ (izaki bakarra ugaltzen da) izan daiteke. Kontzeptua: Izaki bizidun gehienak C, H, O, eta N osatuta gaude nagusiki, hauek bi motako substantziak osa ditzakete. •Izaki bizidun nahiz bizigabeetan agertzen dira (C-rik ez) : Ura eta Gatz ___________ • Substantzia ____________ mineralak _______ • Substantzia ____________ •Izaki bizidunetan soilikagertzen dira (C agertzen da): •____________: glukosa (energia lortu) eta zelulosa (egiturak sortu) ____________ •____________: energia erreserbak ____________ •____________: bizi funtzioak erregulatu, O2 garraiatu ____________: (hemoglobina), babesa (antigorputzak) •____________: Informazio genetikoa gorde (ADN) Kontzeptua: Bizi unitate txikiena da, egitura unitatea da eta funtzioanala da. Zelula •_________: zelula babestuz eta mantenugaien erregulazioaz arduratzen da. Zelularen elementuak • __________: Zelularen barnekaldea, bertan organuluak daude. __________ • ______________: Zelularen funtzionamendua kontrolatzen duen substantzia  ADN ______________3, 4, 5ariketak Zelula motak • _________: material genetikoa nukleo baten barruan dago _________ • _________: material genetikoa aske dago zitoplasman. _________\n13. • Jaio eta hil egiten dira • Materia organikoan oinarritzen dute bere konposizioa • Zelula izeneko unitatez eratuta daude. Ezaugarriak •Bizitzeko beharrezkoak diren energia eta substantziak lortzeko. • Nutrizioa •Autotrofoa: Gai dira substantzia ez organikotik abiatuz (CO2, Autotrofoa: • Oinarrizko 3 •Bi mota H2O, gatz mineralak) energia eta substantzia organikoak sortzeko bizi funtzioak  landare, alga,.. •Heterotrofoa: Beste izaki bizidun batzuez edo euren hondakinez Heterotrofoa elikatzen dira, ez dira gai berez substantzia organikoak sortzeko  animalia, onddo eta mikroorganismo gehienak. • Harremana •Izaki bizidunek harremanak dituzte euren artean eta ingurunearekin (elikatu, ugaldu, argiaren norabidean hasi, etab.) •Izaki bizidunek beren antzekoak diren ondorengoak eratzen dituzte • Ugalketa ugalketaren bidez. • Ugalketa sexu bidezkoa (bi izaki behar dira) edo sexugabekoa (izaki bakarra ugaltzen da) izan daiteke. Kontzeptua: Izaki bizidun gehienak C, H, O, eta N osatuta gaude nagusiki, hauek bi motako substantziak osa ditzakete. •Izaki bizidun nahiz bizigabeetan agertzen dira (C-rik ez) : Ura eta Gatz Konposizio • Substantzia ez.organikoak mineralak kimikoa • Substantzia organikoak •Izaki bizidunetan soilikagertzen dira (C agertzen da): •Gluzidoak: glukosa (energia lortu) eta zelulosa (egiturak sortu) Gluzidoak •Lipidoak: energia erreserbak Lipidoak •Proteinak: bizi funtzioak erregulatu, O2 garraiatu (hemoglobina), Proteinak: babesa (antigorputzak) •Material genetikoa: Informazio genetikoa gorde (ADN) genetikoa Kontzeptua: Bizi unitate txikiena da, egitura unitatea da eta funtzioanala da. Zelula • Mintza: zelula babestuz eta mantenugaien erregulazioaz arduratzen da. Mintza Zelularen elementuak • Zitoplasma: Zelularen barnekaldea, bertan organuluak daude. Zitoplasma • Material genetikoa: Zelularen funtzionamendua kontrolatzen duen substantzia  ADN3, 4, 5ariketak Zelula motak • Eukariotoa: material genetikoa nukleo baten barruan dago Eukariotoa • Prokariota: material genetikoa aske dago zitoplasman. Prokariota\n14. Kontzeptua: Organismoak zelula batez edo gehiagoz osatuta egon litezke. Organismo zelulabakarrak eta •Zelulabakarrak: Zelula bakoitza organismo bat da, elkartzen direnean koloniak Organismoak zelula aniztunak eratzen dituzte. Organismorik sinpleenak dira. Bakoitzak bere kabuz egiten ditu bizi funtzioak •Zelulaniztunak: Hainbat zelulaz osatuak, hauek elkarrekin harremanetan lan egiten Reino Animal dute. Zelula mota bakoitzak funtzio beriztua dauka  Antolaketa maila Tipo Cordados Clase Mamíferos Orden Carnívoros Ehunak: funtzio bera duten antzeko zelulen multzoa (gihar ehuna). Ehunak Familia Cánidos Organoak: Batera aritzen diren ehunen multzoa (giharrak). Organoak Sistemak: Batera aritzen diren organoen multzoa (gihar sistema). Sistemak Género Canis Aparatuak: Zenbait sistemen multzoa (lokomozio aparatua). Aparatuak Especie Canis familiaris Kontzeptua: Izaki bizidunak sailkatzen dituen zientzia taxonomia da, honek taldetanIzaki Izaki bizidunen banatzen ditu. sailkapenabizidunak Kategoria taxonomikoa: Erreinua  Tipoa  Klasea  Ordena  Familia  Generoa  Espeziea Animalia Monero erreinua Protisto erreinua Onddo erreinua Landare erreinua erreinua Zelula kopurua Zelula mota Nutrizioa Ehunak? Adibidea Kontzeptua: Lurreko izaki bizidunen aniztasun biologikoa da. 7, 11, 13, 16, Bioaniztasuna Naturgune babestuak sortu 17, 18 Galtzeko arriskuan dauden espezieak leku kontrolatuetan ugaldu ariketak Babesteko neurriak Galtzeko arriskuan dauen espezien zerrendak egin  babes neurriak hartzeko\n15. Bizi funtzioak\n16. 5 erreinuak\n17. Izaki bizidunen konposizioa\n18. Bioaniztasuna galtzea\n19. Bioaniztasunari eustea\n20. BideoakZelulak:http://www.youtube.com/watch?v=Ocjhtm5MeLQBost erreinuak: http://www.youtube.com/watch? v=gNeSP40VAmU&feature=relatedhttp://www.youtube.com/watch?v=fanmxgoheOo\nLurra planeta: zubia santillana\nZirkulazio eta iraitz aparatuak bel\nInformazio genetikoa apunteak


Naturaren Kontserbazioa Gipuzkoan: abril 2014\nGIPUZKOAKO MUGIMENDU EKOLOGISTAK ALDUNDIAREN AURRERAPAUSUA ONGI BALORATZEN DU, ETA IZEN-ALDAKETATIK HARATAGO, NATUR KONTSERBAZIORAKO POLITIKETAN DITUEN ESKUMENAK GARATZEN HASTEA ESKATZEN DIO\nPrentsaurreko honen helburua Gipuzkoako 16 natur talde eta erakunde ekologistok Aldundiko Mendietako eta Natura Inguruneko Zuzendaritzarekin, eta zehatzago esanda, natur kontserbazioari eta bioaniztasunari lotutako gaiekin, legegintzaldi honetan izan dugun harremanaren balorazioa egitea da. Bide batez, Berrikuntza, Landa-Garapena eta Turismo Sailean berriki egon den kargu aldaketa baloratzea ere.\nBilduk Foru Aldundiko agintaritza aldaketaren izenean hartu zuela ikusita, Gipuzkoako mugimendu ekologistak elkarlanean aritzeko apustua egin zuen. Hamasei natur talde elkartu eta lanean hasi ginen Foru Aldundiaren arlo honetako Zuzendaritzaren kudeaketa beste norabide batean jartzeko.\nHasieratik izan da bidea aldapatsua. Batetik, Sailen banaketa egiterakoan ingurumena bioaniztasuna eta natur kontserbaziotik bereizi zen, azken hau jarduera ekonomiko gisa planteatuz; bestetik, karguen izendapenak ikustearekin batera adierazi genuen zailtasunak aurreikusten genituela aldaketarako. Hain zuzen, egurgintzako interes pribatu jakinek bioaniztasunaren zaintzarekiko lehentasuna izaten jarrai zezaketelakoan. Hala ere, aurrera egin genuen, eta azken urte hauetan Gipuzkoako Foru Aldundian inoiz diseinatu eta garatu ez den natur kontserbazioaren aldeko plangintza egiteko oinarriak ezartzen saiatu gara.\nProposamen ideologiko eta tekniko serioak, gaitasuna eta elkarrizketarako borondatea badituela erakutsi dugu. Ondare naturalaren kontserbazioa, defentsa eta berreskurapena ahalbidetuko duen kudeaketa-eredua ezartzeko bost txosten aurkeztu ditugu, eta dozena inguru bilera egin ditugu gure ikuspegiaren beharra eta zilegitasuna erakusteko. Bi dira ozen egin ditugun aldarrikapenak: (1) naturaren kontserbazioa eta ustiapena argi bereiztea aurrekontuetan, naturaren kontserbazioa helburu estrategiko nagusia bilakatuz, eta (2) natur ondarearen ustiapenaren plangintzan eragile sozialen (naturazaleak eta naturaren babeserako ekintzaileak) eta Udalen hitza aintzat hartzea.\nGipuzkoako Foru Aldundiko Mendietako eta Natura Inguruneko Zuzendaritzak, nagusiki, bi lobbyen interesei erantzuten die, gure iritziz: (1) egurraren negozioan interesak dituzten baso-jabeen elkarteari (GEBE), eta (2) ehiza-federazioari. Baso zaleek eta ehiztariek beti izan dituzte ateak irekita Gipuzkoako Foru Aldundian, eta eurak baldintzatu dituzte sail honen norabidea, aurrekontua eta politika publikoak. Arlo horretan interes zuzena duten taldeak izanda, ulertzekoa da euren ikuspuntua kontuan hartzea. Baina, ezin da ahaztu guztiona den ondare naturala dela, biek ala biek, ustiatzen dutena, eta sail horrek kudeatu beharko lukeena: ibaiak, ura, lurzorua, kalitatezko paisaiak, basa fauna eta flora, basoak, larreak, beste habitat naturalak, prozesu ekologikoak … eta horretarako aurrekontu publikoak. Hori da Aldundiko arduradunei adierazten dieguna: guztiona den eta lehentasunez babestu beharko litzatekeen ondare naturala eta baliabide ekonomiko publikoak, gutxi batzuen interes pribatuen menpe jarri dituela. Lobby horien kudeaketa-eredua ez baita jasangarria, ez behintzat naturazaleon ikuspegitik.\nBASO-KONTSEILU BERRIAN NATUR TALDEAK KANPORATUTA\nBaso zaleekin zuzena zen lehendik ere harremana, eta orain Baso Kontseilua sortu da baso zaleen elkartearen (GEBE), nekazal sindikatuen (EHNE, ENBA, zeinak lurjabe diren heinean, ezin dugun ahaztu ustiatzaileak direla) eta egurraren eraldaketa enpresen ordezkariekin. Natur taldeak ere partaide gara, baina azken bileran kanporatuak izan ginen. Aipatzekoa da sailean bertan lanean ari diren teknikariek, eta Mendi Ingeniaritza Eskolaren izenean kontseilu honetara aurkeztu diren agiriek arlo honetan egiten den kudeaketa nola justifikatzen duten. Baso-politika intentsiboaren ardatza den pinuaren gainbehera, eta horri lotutako negozioa, ezbaian egonda ere, status quo hau, gure ustez lotsagarria dena, defendatu eta diru publikoa orain arte bezala banatzearen alde egiten ari diren lana harrigarria da, zinez, gure iritzian. Baina ulergarria, euren negozio pribatuak bide honetatik baino ez direla errentagarriak ulertzen bada.\nBasogintza-sektoreko elkarteek lantzen duten baso ustiapenaren eredua ez da jasangarria. Mendian irekitako ehunka kilometro pista, matarrasek eragiten duten higadura, espezie arrotzen monokultiboen landaketak mendiak basamortu ekologiko bihurtzeak … ez du zerikusirik naturaren kontserbazioarekin edo bioaniztasuna hobetzearekin. Eta ingurumena kaltetzen duten interes pribatu horiek guztiak, diru publikoz lagunduta daude, naturaren kontserbaziorako diru-laguntzen bitartez. Horrela uler daiteke sektoreko interesatuek egungo egoera aldatzeko adierazten duten beldurra, ustiapen hauek errentagarriak izateko diru-laguntza publikoen premia baitute.\nEHIZTARIAK KONTSERBAZIOAREN KONTURA\nEhiztariak, lotura zuzena izan dute beti sail honetako arduradunekin. Ehiza-federazioari eta baso-jabeen elkarteari milioika euro eman zaizkie, horrela, diru publikoa jarduera pribatuetarako desbideratzen delarik diru-laguntza nominatiboen bidez. Aitzakietako bat, nekazaritzan kalteak eragiten dituzten piztiak kontrolatzea ei da, baina hala balitz, diru-laguntza horiek nekazaritza sailetik bideratzea litzateke zentzuzkoena, gure ustez. Ehizaren inguruko kudeaketa naturazaleon bizkar (kontserbaziorako aurrekontuetatik) egin da.\nPARTEHARTZE PUBLIKOA BERMATZEA: BIOANIZTASUNAREN MAHAIA OSATZEAREN ESKAERA\nMendietako Zuzendaritzako parte-hartze publikoaren eredua (egurra, ehiza) lobbyen mesedetara eraikita eta egokituta dago: interes korporatibistak dituzten gutxi batzuek erabakitzen dute gipuzkoarren dirua nola kudeatu. Esan bezala, lobby horiena ez ezik naturazaleon ahotsa ere arlo honen kudeaketan aintzat hartzea izan da azken legealdi honetan egin dugun aldarrikapena. Horretarako, Bioaniztasunaren Mahaia sortzea eskatu dugu: guztion interesak ikusaraziko lituzkeen parte-hartze publikorako organo zabala egituratzea. Natur ondarea kontserbatzeko, ezinbestekoa da ustiapena eta kontserbazioa kontrajarriko dituzten begiradak eta diskurtsoak bateratzea. Bestela, natur ondarearen etengabeko galera pairatzen jarraituko dugu.\nMahai horrek, ordea, ez luke zentzurik bertan urteko (eta urteetako) plangintzak aztertuko eta eztabaidatuko ez balira. Hau ere ametsa da gaur gaurkoz. Iaz sail horretako arduradunek plangintza baten egitasmoa aurkeztu baziguten ere, ia urtebete beranduago ez da ezertan gauzatu, eta larriagoa dena gure ustean, ez du aurrekontuetan eragin.\nAGINTALDI HONEK KALE EGIN DU\nAgintaldi honetan ez genuen miraririk espero, baina posible zen, eta uste dugu zilegi dela aldaketarako oinarriak ezartzea. Gure aldetik ahalegina egin dugu. Prozesu luze honetatik gauzatu dugun lorpenik handiena Gipuzkoako natur kontserbazioaren eta ekologismoaren ahotsa bateratzea izan da. Ezagutzen ditugun talde guztiak batu gara, eta guztion artean partekatzen dugun diskurtsoa harilkatu eta proposamen zehatzen bidez bideratu dugu Gipuzkoako Foru Aldundira. Ez du balio gizarte eragileen aldeko diskurtsoak egiteak, aurrean daudenean aintzat hartzen ez badira. Horrela sentitu gara, eta horrela adierazten dugu.\nUrte hauetan naturaren kontserbazioak ez du ia lekurik izan Gipuzkoako Foru Aldundian, eta ondare naturalaren defentsan, zaintzan eta kontserbazioan aritu beharko luketenak naturaren ustiapena kudeatzen ari dira. Hutsa, lehen sektorearen onerako eta gizartearen onurarako balitz, baina horretarako ere ez, lehen sektoreak bizi duen gainbehera ikusita. Baina, eredu honek badu alternatibarik. Natur eremuen zaintzatik bestelako inbertsioak eta lanpostuak eragin daitezke. Ingurumen enpresetan, I+G+i-ak, turismo jasangarrian aukera berriak, natur behatokiak, azterketak, argazkilaritza-molde berriak (birdwatching taxuzko ekimenak), edota gizartean eta hezkuntzan barneratuak dauden natur eremuekiko tailerrak (zeinak nekazaritza-eredu berriekin uztartu daitezkeen) ...\nNaturaren eta basa bizitzaren kontserbazioaren arloan argi dugu legealdi honek ez duela aldaketarako aukera handirik eman orain arte. Dena dela, txalotzekoa da Mendietako eta Natur Inguruneko Zuzendariaren ordezkapena. Aldaketa horren hasiera bada, ongi etorria izan bedi. Baina, argi gera dadila, mendietako zuzendari berriarena bide baten lehen pauso gisa bakarrik uler dezakegula, eta jarraian helburuetan, planifikazioan eta organigraman aldaketak etorri beharko dutela, baita egun onartutako aurrekontu urrien tamainan eta norabide-aldaketa ere.\nZehazki, eta aurrekonturik ezean eragina sinbolikoa baino izango ez bada ere, legegintzaldi hau bukatu aurretik egin daiteke: Foru Aldundiko jabegokoak diren baso-eremuetan bioaniztasuna lehenetsiko duten plangintzak egin (monokultiboak kudeatzean natur balioen kontserbazioa lehenetsiz balizko errendimendu ekonomikoaren gainetik eta eremu horiek bertako espezieekin birlandatuz), babestutako eremuetako plangintzak Kontserbazio Bereziko Lekuen plangintzetara doitu eta eremu horietarako aurrekontuak zehaztu, eta bukatzeko, Bioaniztasunaren mahaia sortu.\nBIDELAGUNAK IZATEKO PREST\nEz dugu egindako bidea ezkortasunetik bizi nahi. Prozesu honek Gipuzkoako natur eragileak biltzeko balio izan du, eta elkartuta jarraitzeko asmoa erakutsi dugu. Gure lana da denon ondarea den natur kontserbazioko politika publikoen defentsa egitea, noski, ingurumenarekin benetan bateragarria den jarduera ekonomikoa ere sustatuz.\nHala bada, Gipuzkoako Foru Aldundian ondare naturala, mendiak eta basa bizitza zaindu, kontserbatu edota berreskuratzeko bidean lana egingo duen arduradunik izendatzen bada, jakin beza bidelagun izango gaituela edo, bestela, aurrez aurre.\nDonostia, 2014ko apirilaren 5ean.\nOrain arteko prozesuan parte hartu dugun, eta prentsaurreko hau sinatu dugun Gipuzkoako natur taldea eta talde ekologistak:\nErkaxo Azpeitiko Natur Taldea\nHerrio, Orioko Natur Taldea\nItsas Enara Ornitologia Elkartea Katamarrua, Zestoako Natur Taldea\nLandarlan Natur Elkartea\nOkil Beltzak Elgoibarko Natur Taldea Osina Natur Taldea\nOrain arte aurkeztutako txostenak eskuragarri dituzue gure blogean. Gurekin harremanetan jarri nahi baduzue, erabili helbide elektroniko hau: aisaregi@hotmail.com, edo telefono hau: 655 722 399 (Aitor Leiza).\nHau da blogaren helbidea: naturkon.blogspot.com.es\nEgilea: Itsas Enara Ornitologia Elkartea ordua: 19:35 No hay comentarios:\nGIPUZKOAKO MUGIMENDU EKOLOGISTAK ALDUNDIAREN AURRE...


Eskolatik Kalera I. Topaketa Errenterian ospatuko da larunbatean | Herribizia\nEskolatik Kalera ekimena aurkeztu zuen atzo Lau Haizetara Euskaldunon Elkarteak Errenterian. Jai honek topaketa forma hartuko du aurten: Eskolatik Kalera I. Topaketa. Larunbatean burutuko da ekitaldi hau, goizeko 09:30etik 14:00etara Merkatuzarren aurreko plazan.\n“Egitasmoa bera indartu eta ekimen berriekin osatze aldera, eta garaiak ere hala eskatzen dutelako” egitaraua xumeagoa izango da, azaldu dute sustatzaileek. Egun erdiko iraupena izango du beraz, beste urte batzuetan egun osoz egin izan bada ere.\n‘Altxorraren Bila’ jolasa izango da lehen ekimena; ondoren, hamaiketako bat egongo da, eta segidan tailerrak.\nJaia antolatzera zuzendutako diruarekin aurten Kuadrillategi egitasmoa jarri du martxan Lau Haizetarak, DBH 1. eta 2. mailako haurrei zuzendutakoa. Maiatzean hasi zuten, eta ostiral honetan bertan amaituko da. Ekimen honek datorren ikasturtean jarraipena izango du, baina DBH 3. eta 4. mailetara zabalduz.\nBestalde, bi deialdi egin ditu euskara elkarteak: Batetik, hurrengo ostiralean, hilak 29, egingo duen urtero batzarrean parte hartzeko, (18:00etan, Lau Haizetaran), eta bestetik, presoen aldeko karteladarako (20:00etan, ohiko lekutik).\nArgazkia: Errenteriako Hitza


Eguraldia: Baronia de Rialb, La - Gualter (Lleida) - 7 egunetako iragarpena - Taula - Meteorologiako Estatu Agentzia - AEMET. Espainiako Gobernua\nHasiera › Eguraldia › Iragarpena › Udalak › Baronia de Rialb, La\nIragarpena udalerrika. Baronia de Rialb, La (Lleida)\nHiriburua: Gualter (altitudea: 474 m)\nLatitudea: 41° 58' 42'' I - Longitudea: 1° 12' 23'' E - Posizioa: Ikus kokapena\nIragarpen zehaztuaren XML-a deskargatu Baronia de Rialb, La\n0% 0% 0% 0% 0% 0% 55% 85% 65% 75% 75%\n16 / 34 16 / 33 18 / 28 17 / 32 17 / 33 17 / 33\n16 / 34 16 / 33 18 / 29 17 / 32 17 / 33 17 / 33\n25 / 95 25 / 80 35 / 85 40 / 95 40 / 90 35 / 85\nArtesa de Segre (Udalerria: Artesa de Segre) a 13,5 km - Altitudea 400 m\nColl de Nargó (Udalerria: Coll de Nargó) a 21,42 km - Altitudea 609 m\nTorà (Udalerria: Torà) a 24,75 km - Altitudea 435 m\nLlimiana (Udalerria: Llimiana) a 26,62 km - Altitudea 515 m\nGranyanella (Udalerria: Granyanella) a 33,09 km - Altitudea 463 m\nTàrrega (Udalerria: Tàrrega) a 36,76 km - Altitudea 388 m\nTalarn (Udalerria: Tremp) a 37,81 km - Altitudea 807 m\nOs de Balaguer (Udalerria: Os de Balaguer) a 39,06 km - Altitudea 520 m


Ekazaritza ustiategiei aholku zerbitzuak ematen dizkieten nekazaritza elkarteentzako diru laguntzak, 2013 - HAZI. Landa, Itsasertz eta Elikagaien Sustapenta. Desarrollo Rural, Litoral y Alimentario\nHasiera | Laguntzen kudeaketa | Laguntzak eta Araudiak | Ekazaritza ustiategiei aholku zerbitzuak ematen dizkieten nekazaritza elkarteentzako diru laguntzak, 2013\nEkazaritza ustiategiei aholku zerbitzuak ematen dizkieten nekazaritza elkarteentzako diru laguntzak, 2013\n- Nekazaritza ustiategiei aholku zerbitzuak ematen dizkieten nekazaritza elkarteentzako diru laguntzak.\nHasiera Data: 2013-06-25 / Bukaera Data: 2013-07-24 | GIPUZKOA


Errektorearekin hitzordua lortu du Seaskak, eta okupazioak gelditu ditu | Gizartea | Berria\nSeaskako kideak, Baionan, akademia ikuskaritzaren egoitza okupatzen Bob Edme Tamaina handiagoan ikusi\nLortu dute. Heldu den asteazkenean bilduko dira Seaskako arduradunak Bordeleko akademia ikuskariarekin. Guraso eta irakasle talde batek akademia ikuskaritzaren egoitzak okupatu ditu ostegun arratsaldean, Donapaleun (Nafarroa Behera), Donibane Lohizunen eta Baionan, azterketak euskaraz egiteko eskubidearen alde. Errektorearekin bilkura lortu nahian ari zen Seaska azken asteetan, bere esku delako aurtengo brebetan eta baxoan probak euskaraz egin ahal izatea. Bilkura bat lortu arte okupazioekin segitzeko borondatea agertu dute, eta gaua bertan pasatzeko prestatzen ari ziren. Azkenean, bilkura bat antolatzea lortu dute, eta okupazioa bertan behera uztea erabaki dute.\nJoan den astean Parisen zen Jorajuria, eta azterketen gaia mahaigaineratu zuen, baina ez zuen erantzunik jaso. "Hitzordurik gabe ez gara mugituko" @berria pic.twitter.com/HK3NTvAT27\n— Ekhi Erremundegi (@EkhiErremundegi) April 7, 2022\nSeaskako ikasleen aldarrikapen historikoa da azterketak euskaraz pasatzeko eskubidea, eta azken urteetan indartuz joan da. 2018tik kolegioko ikasleek euskaraz erantzuten dute brebetako zientzietako proba, eta, joan den urtean, lizeoko ikasle batzuek ere baxoko proba euskaraz pasatzea erabaki zuten.\nIrakasleek ere bat egin zuten desobedientzia ekintzarekin, eta jakinarazi zuten ikasleen eskubidea errespetatu ezean uko eginen ziotela azterketak zuzentzeari. Zuzenketa garaia iritsi zenean, Donapaleuko (Nafarroa Behera) zuzenketa zentroa okupatu zuten ikasle, irakasle eta gurasoen artean. Joan den otsailean jaso zuten Frantziako Hezkuntza Ministerioaren erantzuna, errektorearen ahotik: soldata zati bat kendu diete irakasle desobedienteei.\nAbenduan argitaratu zuen Frantziako Hezkuntza ministerioak hizkuntza gutxituen irakaskuntzari buruzko zirkularra. Frantziako Konstituzio Kontseiluak Molac Legea zentsuratu ondotik Frantziako Gobernuak egoera baretzeko eman zuen aterabidea izan zen. Idatzian, brebetan eta baxoan proba batzuk euskaraz egiteko aukera aipatzen dute, baina, ordutik, neurria aplikatzeari uko egin dio Bordeleko errektoretzak. Seaskak behin eta berriz eskatu dio bilkura bat errektoretzari, baina, gaur-gaurkoz, ez dute erantzunik jaso. Horregatik egin dute gaurko ekintza.\nLehengo astean, EEP Euskararen Erakunde Publikoaren egoitzara sartu ziren kolegioko eta lizeoko ikasleak, errektorea EEPren biltzar nagusira agertzekoa zelakoan. Errektorea ez zen azaldu, baina azterketak euskaraz egitearen aldeko aldarria ozen entzunarazi zuten.


Korrika Txikiak hartuko du Handia Oñatin - Oñati - Goiena.eus\nKorrika Txikiak hartuko du Handia Oñatin\nOihana Elortza 2017-03-24 12:58\nDuela bi urte ere Udanan behera heldu zen Korrika Oñatira\nBazkaria, musika eta dantza egongo dira, besteak beste, apirilaren 8an Oñatin, Korrika egunean. Giroa, baina, bezperan hasiko da, herriko ikastetxeek prestatuko duten Korrika Txikiarekin. Kilometro batzuk bikoiztu egin dira dagoeneko.\n"Apirilaren 8an pasako da Korrika Oñatitik. 11:30 aldera iritsiko da Udanako gainera eta 12:00etan-edo Bidaurreta parera. Zapatuan eta ordu ezin hobean pasako da aurten Korrika guretik eta ez dago aitzakiarik parte ez hartzeko. Ziur gaude jende askok hartuko duela parte", dio Oñatiko Korrika batzordea koordinatzen ari den Josu Zubiak.\nEta batzorde horrek dagoeneko prest du Korrikari ongietorria egiteko egitaraua. "Bezperan, apirilaren 7an, 15:00etan, Korrika Txikia egingo dute hiru ikastetxeek herri barruan. Bukatutakoan, txokolatea eskainiko dute Makalena elkartekoek eta Lizargarate Trikiti Elkarteko kideak txorimaloekin batera ibiliko dira kalez kale. Egun horretan, gainera, Batzuk dokumentala eskainiko dute gaztetxean, eta horren segidan bakarrizketa saio bat egongo da Antixena gaztetxean", dio Josu Zubiak.\nOraingoan ere Udanan behera etorriko da Korrika, eta Oinaztu eta Irazan taldekoek aurreko ordu horiek girotuko dituzte. Apirilaren 8an izango da hori, 11:00etan. "Oñatiko talde batek Udanan lehen lekukoa hartzen duenetik azkena eramaten duen tarte horretan, Korrikako furgonetaren atzetiko joango gara oñatiar guztiok. Eta gero, 13:15 aldera, kantu-poteoa egingo dugu Foruen plazatik hasita, trikitilariekin eta Oñatz taldeko dantzariekin. Bazkaria egongo da gaztetxean eta Trikimailu taldeak erromeria eskainiko du. Gaztelekuan, berriz, gazteek eurek antolatutako ekitaldia egongo da, oraindik prestatzen ari direna. Egitarau betea osatu dugu herriko eragile ezberdinekin batera. Gainera, autobusa ere antolatu dugu apirilaren 9an Iruñera joateko", adierazi du Oñatiko Korrika batzordeko koordinatzaileak.\nAutobusa Bergarako taldearekin batera antolatu dute eta Elorregiko geltokitik aterako da 08:45ean. Itzulera ordua zehazteke dute oraindik. Joan gura duenak izena eman behar du Boga, Ona edo Izarraitz tabernan. Hamar euro da txartela.\nBazkarirako txartelak ere hiru taberna horietan daude dagoeneko salgai: hamar eurotan langileendako eta zortzi eurotan ikasle eta langabeendako. Antixena gaztetxean izango da herri bazkaria.\nKilometro salmentari dagokionez, Zubiak adierazi du "oso ondo" doala, "herri luzea da Oñati eta batzuk dagoeneko bikoiztu egin ditugu. Pozik gaude".


Hondarribia, ospe handiena duten helmuga turistikoen artean | El Diario Vasco\nGipuzkoaHondarribia, ospe handiena duten helmuga turistikoen artean\nHondarribia, ospe handiena duten helmuga turistikoen artean\nHondarribiko hondartza, artxiboko argazki batean. / F. de la Hera\nHirugarren sailkatu da, Cadizeko Novo Sancti Petri eta Mallorcako Muroren ondoren\nJueves, 17 agosto 2017, 12:27\nZerrendak, sailkapenak eta inkestak enpresen komunikazio estrategiaren ardatz bilakatu direnez, dozenaka zabaltzen dira egunero. Gipuzkoako hondartza bat oso ondo uzten duen hau Trivago prezio konparatzaileak egin du, bidaiariek 200 erreserba-ataritan utzitako oharren eta emandako iritzien azterketan oinarrituta.\nJakin nahi izan dute, alegia, zein diren Espainiar estatuan ospe handiena edo izen onena duten helmuga hondartzadunak. Sailkapena osatzeko baliatu dituzte batik bat helmuga horietako hotelek lortu dituzten puntuazioak eta bezeroen iruzkinak. Nota onenak lortu dituzte Chiclana de la Fronterako (Cadiz) Nova Sancti Petrik eta Mallorcako Murok. Eta hirugarrena, puntutan bigarrenarekin ia berdinduta, Hondarribia izan da, zerrendaren aurreneko 10 postuetan dagoen Hego Euskal Herriko herri bakarra.\nSailkapenak aurkezten ditu bidaiarien gehien bilatzen dituzten helmuga hondartzadunak, oro har Iparraldeko hondartzek dituztelarik balorazio altuenak. Kantauriko herri hondartzadunen artean altuena, 84,81 punturekin, Hondarribiak du, eta baxuena, 75,67 punturekin, Laredok.\nBeste muturrean Mediterraneoko helmugak daude; Kataluniakoak, Valentziakoak eta Murtziakoak, alegia. Kostalde horretako helmugek dituzte Estatu osoko balorazio baxuenak, nahiz eta aurreneko 20en artean sartzea lortzen duten, 80 puntutik gora lortuta, Sitgesek, Mazarronek, Deniak edota Calpek. Puntuaziorik baxuenak izan dituztenak, berriz, Lloret de Mar (73,06), Calella (74,33) eta Blanes (74,58) izan dira.\nLa última agresión sexual denunciada vuelve a tener como víctima a una menor Aiako Parkeko saguzarrei bisita irailaren 2an


1. Do 27.09.2018 20:00 - 20:50\n2. Do 04.10.2018 20:00 - 20:50\n3. Do 11.10.2018 20:00 - 20:50\n4. Do 18.10.2018 20:00 - 20:50\n5. Do 25.10.2018 20:00 - 20:50\n6. Do 01.11.2018 20:00 - 20:50\nDatum 27.09.2018 - 01.11.2018


Irekia Eusko Jaurlaritza - Gobierno Vasco :: Euskalmeten APP berria, telefono mugikorretan eta tabletetan informazio meteorologikoa emango duena, aurkeztu du Segurtasuneko sailburuak\nEuskalmeten APP berria, telefono mugikorretan …\nMeteorologiaren Nazioarteko Egunaren ospakizunekin batera\nEusko Jaurlaritzako Segurtasuneko sailburu Estefania Beltran de Herediak Euskalmet Meteorologiako Euskal Agentziaren aplikazio berria aurkeztu du, zeinak telefono mugikorretan eta tabletetan emango baitu informazio meteorologikoa.\nEuskalmeten egoitzan, Arabako Parke Teknologikoan, aurkeztu dute APP berria Meteorologiaren Nazioarteko Egunaren ospakizunekin batera, eta han izan dira Segurtasuneko sailburuorde Josu Zubiaga eta Larrialdiei Aurre Egiteko eta Meteorologiako zuzendari Pedro Anitua ere.\n«Meteorologia eta Gazteria» izan da aurtengo Meteorologiaren Nazioarteko Egunaren leloa. Ideia horri helduta, hainbat gazte eta ume elkartu dira Euskalmeten egoitzaren inguruan eta programatutako jardueretan parte hartu dute.\nEkitaldian, Segurtasuneko sailburu Estefania Beltran de Herediak goraipatu egin du Euskalmeten profesionalek egunero egiten duten lana, zeren, izan ere, «beren iragarpenei eta aldi bereko tokiko informazioari esker posible egiten baitute zaintza urteko 365 egunetan eta egunaren 24 orduetan egitea». Eta horrexek, hain zuzen, bereizten du Euskalmet gainerako eguraldi-agentzietatik: Euskalmetek meteorologiari eta larrialdiei buruzko zerbitzu integrala eskaintzen duela, arriskuaren berri ere ematen duena. Horrek esan nahi du bi egoera meteorologiko berdin izanik, beste kanpo-faktore batzuen arabera (ordutegia, zirkulazioa, jendetza elkartzea...) alda litekeela arriskua eta, horrekin batera, zabaltzen den gaztigua eta alertaren larritasuna.\nBere hitzaldian, Euskalmeten iragarpenen dibertsitatea nabarmendu du Segurtasuneko sailburuak, bai orokorrak, bai eskualde-mailakoak zein herrikakoak, 12 ordutik behin eguneratuak; denbora errealeko euri- eta tenperatura-mapak, prezipitazioei buruzko informazioa eta Euskadiko jarduera sektorialetarako egiten dituzten iragarpen pertsonalizatuak\nEuskalmeten APP berria\nMeteorologia eta gazteria lotzen dituen leloa buruan, urrats berri bat emana du Euskalmetek teknologia berrietara egokitzeko bidean eta informazio meteorologikoko tresna berri bat eskaintzen die euskal erabiltzaileei.\nZeharo doakoa da Euskalmeten tablet eta mugikorretarako aplikazio berria, eta Android, iPhone eta BlackBerry sistemetarako balio du.\nHorrez gain, APP meteorologiko berriak prestazio hauek ere eskaintzen ditu:\n• GPS, Wifi eta telefonia bidezko geolokalizazioa.\n• Gaztigu, alerta eta alarma-sistema integratua.\n• Estazio meteorologikoen eta radar-estazioen informazioa denbora errealean.\n• Eguraldiaren iragarpena orduz ordu nahiz egunez egun kontsulta daiteke.\n• Euskal Autonomia Erkidegoko udalerri guztietatik sar daiteke.\n• Android sistemarako widget bat dauka.\nAplikazioari esker, EAEko edozein udalerritako eguraldia kontsultatu ahal izango da, bai eta meteorologiako gaztigu, alerta eta alarmak jaso ere, non gertatu diren gorabehera. Aplikazio berriak, gainera, geolokalizazio-sistema ere badauka, erabiltzaileak berak aktibatu beharrekoa, GPS satelitearen, Wifi sareen eta telefonia mugikorraren estazioen bidez erabiltzailearen kokalekua zein den jakiteko aukera emango diona; hala, eremu hartako informazioa eta abisuak emango dizkio.\nEuskalmeten APP berriaren beste funtzio aipagarri bat da radar-bidezko irudiak ere denbora errealean jaso ahal izango direla; erabiltzaileak, hala, prezipitazio eta ekaitzak noiz datozkion hauteman ahal izango du.\nEkitaldian bukatu berria dugun neguari buruzko datuak eskaini dira. Izan ere, itsas denboraleen kopurua oso handia izan da aurtengo neguan EAEn.\nUrtarrilaren 4aren eta martxoaren 4aren artean bederatzi denborale izan genituen, eta Segurtasuneko sailak zazpi alerta laranja eta bi alerta gorri deklaratzea eragin zuten.\nAurten bizi izan ditugun denboraleen muntaz jabetzeko, kontuan izan behar da azken 12 urteetan hirutan bakarrik gainditu dutela olatuek 10 metroko altuera (2007an, 2008an eta2009an). Aurten, berriz, hiru denboralek gainditu dute balio hori, Donostia parean ainguratuta dagoen buiak martxoaren 4an erregistratutako 11,1 m-ko irakurketa izanik orain arteko marka handiena.\nHaatik, denboraleen jarraitutasuna deigarria eginagatik ere, olatuak ez dira hain apartekoak izan. Kostan eragindako kalteak, izan ere, ez zaizkio zor bakarrik olatuen altuerari; aitzitik, marea gora biziekin batera gertatu izanari ere zor zaizkio.\nBai denborale-kopuru handiak (9), bai horietako bi marea gora biziekin batera iritsi izanak eragin zuten bi alerta gorri aktibatzea, eta horrek ekarri du, hain zuzen ere, zeharo apartekoa gertatu izana aurtengo negua euskal kostaldean.\n2014ko Urtarrilaren 4aren eta Martxoaren 4aren artean Euskal Herrian izandako denboraleak:\nUrtarrilaren 6a eta y 7a\nUrtarrilaren 26a eta 27a\nOtsailaren 1a eta 2a\nOtsailaren 8a eta 9a\nMartxoaren 3a eta 4a\nEuskalmetek bere lehen zunda-globo meteorologikoa jaurti du\nEuskalmetek eta URAk estazio hidro-meteorologiko berria martxan jarri dute Aretan\nEitzagako estazio hidro-meteorologiko bizkaitar berria jarri du martxan Euskalmetek\nDonostiak estazio ozeano-meteorologiko berri bat du Santa Klara uhartean\nEuskalmetek «zeure garai berean» 25 urte bete dituela ospatzeko ekitaldiak hasi ditu\nEuskalmetek meteorologia-estazio berri bat instalatu du edateko ura tratatzeko Goiko Bentako estazioan (Arrigorriaga)\nEuskalmetek webgunea berritu du


Eta Orain, Zer-eko amaiera ekitaldia galdu bazenuen... - Eta Orain Zer\nby admin | Feb 9, 2021 | Elkarrizketak, Eta Orain zer, Komunitateak | 0 comments\nUrtarrilaren 28an Eta orain, zer ekimenaren amaiera-ekitaldia garatu zen Kutxa Kultur-en. Eta orain, zer, duela bederatzi hilabete sortu zen Kutxa Fundazioaren eskutik eta Globernance-ren lankidetzarekin, pandemiari erantzuteko hausnarketa eta ekintza partekaturako gune gisa.\nEkitaldia Cristina Mongek eta Amaia Otazok dinamizatu zuten: lehena analista politologoa eta Globernanceko kolaboratzailea da, eta bigarrena Kutxa Ekogunekoa; eta bertan lau lan-komunitateek azken hiru hilabeteetan garatu dituzten emaitzak ezagutzeko aukera izan genuen horien protagonisten bidez.\nHemen ekitaldiaren kronika irakurri dezakezu: https://kutxa.eus/eu/berriak/25-fundazioa/2240-eta-orain-zer-amaiera-ekitaldia-hitzez-hitz.html\nEta artikulu honetan aurkeztu ziren emaitzei buruzko informazio zehatza aurkituko duzu.\nParte hartzeko aukerarik izan ez bazenu, bideo honetan ikus dezakezue grabazioa.\nEta orain,zer komunitateek landu dituzten prototipoak ezagutu nahi dituzu?\nEra askotako jatorri eta jakintzak dituzten 40 pertsona, 4 lan-komunitatetan banatuta eta 6 lan-saio birtualetan elkartuta, gai izan dira erantzun desberdinak emateko, eta espero dugu identifikatutako lau erronka handiei erantzuten lagunduko dutela.\nZientza guztiontzat komunitateak plataforma digital baten prototipoa garatu du –Zientzia KM0–; hau da, tokiko irismena izango duen lankidetza-gune bat, kalitatezko zientzia-dibulgazioa ahalbidetuko duena ikuspegi zabal eta integral batetik, baita Gipuzkoako herritarren zientziaren aurrerapenean parte hartzea, herritarren zientzia-proiektuen bidez.\nHEMEN ikus dezakezu komunitate honek kokreatutako plataformaren prototipoa:https://projects.invisionapp.com/share/FXZDDBFEDB9#/screens/437177590_HOME\nKultura jasangarria komunitateak, gure inguruan sortzen eta sustatzen den kultura ikusarazteko eta balioa emateko irtenbide jasangarriak bilatzea helburu izan du.\nKideen gogoeta eta ekarpenei esker, lehenetsi beharreko lan-ildo bat identifikatu ahal izan da –ZUBIAK-, arte-sortzaileen lana herritarrei hurbiltzeko hainbat ideia biltzen dituena. Gure gizarteak artea eta kultura estimatzea eta balioa handitzea du helburu hurbilketa horrek, ezinbesteko baldintza baita kulturaren jasangarritasuna sustatzeko.\nGuztion ongirako big dataren komunitateak datu masiboen gobernantza onerako itun bat definitzea lortu dute – PRODATA Gipuzkoa ituna-, aditu eta Gipuzkoako enpresa, ikerketa-zentro, herritar eta erakunde publikoen ordezkarien artean. Datuak algoritmo eta teknologien bidez ustiatzeko esparru gisa balioko duen ituna, bidezkoa, integratzailea eta jasangarria —RRIren Europako estrategiarekin (Responsible, Research and Innovation) eta GJHekin (Garapen Jasangarrirako Helburuekin) bat etorriz.\nItunak zazpi printzipio eta hiru konpromiso biltzen dituen adierazpena jasotzen du ekintzarako, eta laster aurkeztuko da, atxikimenduak batzeko, bai banakakoak, bai interesa duten erakundeenak.\nHemen hitzarmena ezagutu eta harekin bat egin dezakezu: https://etaorainzer.eus/pacto-pro-data-gipuzkoa-ituna/\nAzkenik, Gazteak eta jasangarritasuna komunitateak landutako prototipoak gaztedi zabal batek klima larrialdiari aurre egiteko ahalduntzea du helburu.\nSerie motzaren formatua duen ikus-entzunezko bat diseinatu da, hausnarketa, elkarrizketa eta sorkuntza barneratzen duen formatuan dagoeneko gizarte eraldaketan diharduten esperientzia eta proiektuak ezagutaraziz. Bertan, etorkizun utopiko bat ardatz gisa jorratuz, 5-6 gaztek osaturiko lagun talde batek kapitulu bakoitzean krisi klimatikoari aurre egiteko erronka jakin bati erantzuten saiatu beharko du gaiaren inguruan dauden arazoak eta irtenbideak sakonki aztertu ondoren.\nParaleloki mahai inguruak, design thinking eta panel partekatuak bezalako erremintak erabiliaz, herrietan hausnarketa, eztabaidak eta ekintzak antolatzeko aukerak lantzeko gonbidapena egongo da. Hala, ikusleak, jarrera pasiboa alde batera utzita, aktibismora eta ekintzetara gonbidatuko dira.\nPrototipo honen bidez gonbita luzatzen da moteltzera, hausnartzera, debatitzera eta ekitera!: https://etaorainzer.eus/klimabenturak/


2020/10/23 - 2021/10/12\n"Ikusten dudan hau, izan zena" argazki erakusketa\nLuis Garbayo kazetari nafarraren argazki erakusketa.\n2021/01/26 - 2021/05/23\nGerardo Lizarraga. Artista erbestean\nprograma -- Hautatu programa -- 948 Merkatua, nafarroako arreen merkatua DNA 2021 Erriberiko Antzerki Jaialdia Kultur Landarte Lizarrako Antzinako Musikaren Astea Nafarroako Musika Garaikidearen Jaialdia Nafarroako Nazioarteko Abesbatza Zikloa Organo Musika Nafarroan Punto de Vista


Batzorde Europarrak Bizkaiko Zientzia eta Teknologia Parkea zoriondu du ZERO-HYTECHPARK proiektuaren hedapenean egindako lanagatik - SPRI\nSPRI / Berriak SPRI / Batzorde Europarrak Bizkaiko Zientzia eta Teknologia Parkea zoriondu du ZERO-HYTECHPARK proiektuaren hedapenean egindako lanagatik\nLIFE+ programaren esparruan kokatuta, Parke Teknologikoetan iraunkortasun osoa lortzeko neurriak abiaraztea du helburu proiektuak.\nBTEK, Teknologiaren Interpretazio Zentroa da proiektu europarraren hedapen-gunea, modulu interaktibo baten eta tailer baten bidez, non hidrogenoaren teknologiek funtzionamendua azaltzen den.\nZERO-HYTECHPARK, Europar Batasunaren LIFE+ programaren barruan kokatzen da eta honako helburu hau du: Teknologi Parkeetan iraunkortasun osoa lortzeko neurriak abiaraztea, energia berriztagarrietan eta hidrogenoaren teknologietan oinarritutako sistemen bidez energiaren kudeaketa hoberena eginez. Lau urterako (2010.eko urtarrilaren 1etik 2013.eko abenduaren 31 bitartetan) 1,3 milioi euroko aurrekontua du, %50ean Europar Batasunak finantziatuta.\nBizkaiko Zientzia eta Teknologia Parkea proiektuko bazkidea da, Walqako Parke Teknologikoa, Andaluziako Parke Teknologikoa eta Aragoiko Hidrogeno Fundazioarekin batera. 2012 urte amaieran, proiektuko bazkideek bilera egin zuten BTEK, Teknologiaren Interpretazio Zentroan, hain zuzen ere Bizkaiko Parkeak ZERO-HYTECHPARK proiektua hedatzeko aukeratu duen gunean; bertan modulu bat dago, iraunkorra eta interaktiboa, hidrogenoaren teknologiak zer diren azaltzen duena. Moduluaren osagarri, hidrogenoaren teknologiei eta energia berriztagarriei buruzko tailer praktikoa du BTEKek: teknologia hauekin lotura duten kits desberdinak erabiliz, hidrogenoaren teknologiek egoera desberdinetan nola funtzionatzen duten erakusten da tailerrotan.\nProiektu europarraren jarraipena egiten ari den eragileak ere hartu zuen parte iazko abenduan egindako bileran eta BTEKen abiarazitako ekimenak ezagutu ondoren, oso balorazio positiboa egin zuen. Eragilearen txosten hau jasota, Europar Batzordeko Ingurumen Zuzendaritza Nagusiak Bizkaiko Parkeari buruzko aipamen berezia egin du eta proiektua hedatzeko egindako lanagatik zorionak eman.\nJoan den uztailaren 16an, proiektuko bazkideek beste jarraipen-bilera bat egin dute, oraingo honetan Walqako Teknologi Parkean (Huesca) eta bilera horretan 2 Euskadiko Teknologi Parkeen Komunikazio Arloa komunikazioa@parque-tecnologico.net 94 403 95 00\nizan dira Europar Batzordeko hiru kide: LIFE+ programako ingurumen proiektuen arduraduna, kanpo-jarraipeneko eragilea eta proiektuaren finantza arduraduna; orain arte egindako aurrerapenak eta egin behar diren ekintzak aztertu dira bilera horretan.


Estibalizko Andre Mariaren santutegia | Euskadiko Kultur Ondarea | Turismoa Euskadi - Turismoa Euskadin\nGasteiztik 10 kilometrora, natura-parke bihurtutako mendixka gorenean, Euskal Herriko bitxi erromanikoa aurkitzen da XII. mende erdian eraikitako izugarrizko eliza, gaur egun santutegia dena eta bertan Estibalizko Andre Mariaren Erdi Aroko tailua aurkitzen dena, Arabako patroia.\nBere aurrealde Speciosaren dotorezia, landare dekorazio eta arte figuratiboz gainezka, hiru absideen handitasuna, bere hagaburuen originaltasuna, bataiarrien dotorezia eta maisutasun eskultorikoaren barruko kapitelak bisitatzaileei iraganera bidaiatuko die.\nGainera, ingurumarietan Arabako Erromanikoa Interpretazio Zentroa aurkitzen da, bertan estilo arabar honen berezitasunak hobeto ulertuko dira, beren barietatea, zabaltasun geografikoa eta aberastasun apaingarria.\nAukerako abiapuntua Araba eta Trebiñuko erromanikoan barneratzeko. Guzti hori, txangoekin osotu daiteke, basotik, mendi-bideetatik eta Estibalizko Andre Mariaren Santutegitik Arabako Lautadara konektatuta dauden bideetatik.\nZerbitzuak: Komunak / Haur-instalazioak / Parkinga / Parkea / Erakusketa-aretoa / Hitzaldi-aretoak / Dendak / Bisita gidatuak\nTelefonoa: +34 660 766 383Telefonoa:


Talde honen edozein abesti iruditzen zait aproposa zerbait egin behar dudanean martxan jartzeko edo, musikaz gozatu nahi izanez gero, lasai eseri eta entzuten jartzeko. Rock autentikoa, poesiaz beteriko letra sakonekin. Etxean, txikitatik entzuten genuen Extremadurako taldearen musika, baina esan daiteke disko honek bultzatu ninduela gaztaroan Extremoduroren musika gehiago ezagutzera.\nGatibu: Zuzenean bizitzeko gogoa\n2009ko udaran Euskal Herriko oholtzetan zuzenean grabatutako abestien bilduma honek nahi gabe eramaten zaitu taldearen kontzertu batera. Ziur naiz Gatiburen abestiak gustuko dituen edozeinek disko hau ere gustuko izango duela.\nIseo & Dodosound: Roots in the Air\nReggae eta dub soinuak nahasten dituen talde nafar hau 2017ko udan ezagutu nuen, eta, harrezkero, ezin diot entzuteari utzi urte hartan bertan kaleratu zuten diskoa. Dodosounden baseak, Iseoren ahotsa eta lau haize instrumentuz osaturiko The Mousehunters bandaren jazz soinuak dira disko honen xarma.


Aitzol Atutxa: 'Jarrerak aldatu eta aurrera egitea da gure amesa' - bizkaie.biz\nKoldo Isusi Zuazo\t2020-10-05 08:10 Barriketan\nBilbon jaio eta Diman bizi dan aizkolaria.\nAizkoklari bizkaitarra, Bilbon jaioa baina Diman bizi dana. Palmaresari begituta, zurtz eginda geratzea ez da arraroa, besteak beste, 2007tik Bizkaiko txapelduna da eta 2014tik 2018ra Euskal Herriko txapelduna be bai. Urrezko Aizkora, Bizkaiko bikotekako Txapelketea zein Bost Kirol irabazi ditu.\nAzken aldion, pelotearen munduan (Baiko-Pilota Bizi auzian, pelotariek historian lehenengoz deitutako 12 eguneko greba deialdia...), zein aizkolarien artean nahaste-borraste handia dabil eta horrexen barri be eskatuko deutsagu Atutxa jn.ari.\nTelebistan be ez da kikiltzen, txakolina be badarabil buruan eta Dimako Garena Jatetxean be badabil zeozertan.\n1.- Agindutakoak bete ez, Euskadiko Herri Kirol Federazinoak Euskal Herriko Txapelketarik ez antolatzeko erabagia hartu eta aurrerago ostera, baietz, txapelketak jokatuko zirala, zeuon jarrerea alkarte bat sortzeko... Astrapalea hor dago. Zertan dago kontua orain?\nHolan da, bai. Pandemiak ez dau lagundu, danok jarri gaitu hankaz gora. Aspalditik etorrena azaleratu edo suspertu egin dau zorioneko koko horrek. Azken bost urteotan, aizkolari talde polita gagoz lehenengo mailan eta gure asmoa beti izan da irudi eta jarrera barria erakustea. Jakina, gauza asko dagoz egiteko eta gu prest gagoz horretarako. Kontua da ze aitatu tarte horretan federazinoagaz, antolatzaileakaz eta egin doguzan batzarretan ez dala aurrera pausirik ikusi, lehengo eran geratzen ziran gauzak. Entzun behar izan doguz entzutekoak, diruaren bila baino ez gabizela, geurea ez dala txapelketa ofiziala izango eta holakoak.\nOrain, barriz, geuri informazinorik emon barik bagilean jakinarazo eban federazinoak aurten ez zala Euskal Herriko Txapelketarik egongo, ez lehenengio mailan, ez bigarrenean, ezta hirugarren mailan be. Jarrera horren aurrean, aizkolariok erabagi genduan txapelketea geuk atontzea eta holan egin dogu. Hor tartean, geugaz ezelako tratu barik, federazinoak txapelketea egin egingo zala adierazo eban abuztuan eta gu zurtz eginda geratu ginan. Azkenean, guk geurearen alde egin dogu, bide eta jarrerak aldatu eta aurrera egitea da gure amesa.\n2.- Kontuak kontu, Txapelketea atondu dozue eta federazinoak be bai, baina bietara ezin joan. Zoratzeko egoerea da hau eta holakoetan kirolak berak, kultureak, tradizinoak galtzen dau gehien. Zein da konponbidea?\nBai. Txapelketa bietan egotea ez da posible, gure gogoa, gure ilusinoa eta pasinoa aizkorearen mundua da eta egoerea goitik behera aldatu gura dogu. Aizkolariok aho batez erabagi genduan geure txapelketeari ekitea. Atzera bueltarik ez dagoala esatea lartxu izan daiteke, atzera bueltarik ez daukan bakarra heriotzea da, beti topau behar da konponbidea baina ez dogu federazinoaren aldetik ezelango deirik hartu.\n3.- Bigarren mailako zortzi aizkolariak be ez dabiz gustora, arazoak bardin antzekoak dira?\nEz. Gurea urte askoan darabilgun gaia da, herri kirol hau, tradizinoa maite dogu eta galdu behar ez dan gauzea dalakoan gagoz.\nBigarren mailako aizkolarien arazoa izan da beheko kategorietara joan ala ez erabagiteko kanporaketak ez zirala egin eta aizkolari partidea geratu zanez gora adi, araua aldatzea eskatu eben. Ez atzera ez aurrerako egoeran planto egin eben eta geugaz batzea zala egokiena begitandu jakun.\n4.- Alkarte bat behar dala aldarrikatzen dozue, herri kirolaren alde egingo leuken alkarte bat, hain zuzen. Zeintzuk izango litzatekez helburuak?\nBai. Aizkolariok beti izan gara autonomo, ez daukagu ordezkaritzarik eta asmoa zan gure interesak defendidu eta babestuko dituan alkarte bat sortzea, danon ardura eta eskakizunak kudeatzeko. Oraintxe gabiz, alkartea, kluba edo zein izan daitekeen egokiena aztertzen baina txapelketak, erakustaldiak eta\nenparauak atontzea be talde horren ardurea izango litzatekez.\n5.- Kirolari jagokonez, umetan hasi zinan aizkoreagaz. Zelakoa izan zan hasierea? Zerk eraginda hasi zinan hain arriskutsua dan kirolean?\nArriskutsua ez dala pentsetan dot, futbolean jente gehiago lesionetan da aizkolaritzan baino. Jakina, aizkoreak min egin leike zorrotz egoten diralako baina ezbeharrak ez dira larriak izaten.\nNi neu umetan hasi nintzan olgetan edo eta aita aizkolaria zanez, beti ikusi dodalako enborrak ebagiten. Esaera zaharrak be badakar, zer ikusi ha ikasi eta bide hori hartu neban. Egurrezko aizkorea ekarri eustien eta pozik ibilten nintzan. Azkenean ofizio bihurtu da hasieran olgetea zana.\n6.- 2005ean irabazi zenduan lehenengoz Bizkaiko bikotekako Txapelketea eta Bizkaiko Txapelketean be sekulako nagusitasuna erakutsi dozu, 2015ean hasi eta 2018ra arte. Nor izan dozu maisu edo eredu?\nAita izan da nire eredu, hur izan da beti eta horrek asko lagundu deust; bikotekako txapelketean beragaz hainbat txapel irabazita nago eta gero beste bikotekide batzuk izan badodaz be, aita izan da eredu eta lagun.\nAmando Larrea be ez dot ahaztuko. Herri kirolen munduan beti ibili gara alkarregaz eta momentu onak bizi izan doguz, familiakotzat hartzen dodaz eta danok erabilteko 30 bat aizkora edo izango doguz.\n7.- Euskadiko Txapelketea be 2014, 2015, 2016, 2017 eta 2018. urtean irabazi dozu. Arerio barik zabiz?\nBai edo. Bigarren postuan be geratu izan naz eta egia da, urrezko aroa edo biziten nago, oso gustora nabil, amestutako boladan nabil. Baina bueltea be azkar etorri daiteke eta ez dago hemen gora adi geratzerik; igaz lesionau eta ez nintzan bape fin ibili, finaletik kanpo geratzea ez zan gozagarria izan. Baina polita be bada hori, bai norberarentzat eta bai ikusleentzat be, alde biak ezagutzea ez da txarra.\n8.- Luzaroan zagoze aizkorea astindu barik baina zerbikal edo garondoko lesinoari aurre egiteko etenaldia ez da txarra izango, ala bai?\nBai eta ez. Etenaldia ona da suspertzeko baina geldi egoteak indarra berreskuratzeko prozesua azkartzea dakar eta hor dago alde nagatiboa.\nErrehabilitzanoa hasteko nengoanean, bertan behera itxi behar izan genduan eta hiru hilebete ez aurrera ez atzera egoteak burukomina dakar. Orain, aizkolaritzan disfrutetako gogoz nago.\n9.- Holako egoeran entrenamentuei ekitea be ez da erraza izango...\nEz. Baina geldi egotea ez da ona. Zeozertxu beti egin behar da. Gimnasioan nabil, aizkoreagaz entrenamentuak, serie labur eta luzeak eta egurra ebagi eta ebagi. Geuk atondutako Txapelketea be badator eta, ezustekorik ez bada, urriaren 25ean kanporaketea jokatuko geunke Zestoan eta zemendiaren azken astegoienean, barriz, finala Iruñean.\n10.- Zeintzuk dira aizkorarik onenak, bertokok, kanpokoak?\nGure mundua berezia da, egurraren misterioa, hor bueltan dagoan mitologia, nondik ete datorren herri kirol hau... Txapelketan 12 enbor ebagi behar izaten doguz baina aizkorakadak emoten hasi arte ez dogu jakiten egurraren gogortasuna, nondik jo eta bestelakoak eta, beraz, aizkora asko erabili behar izaten doguz. Jenteari, barriz, holako gauzak gustetan jakoz, kanpokoak ete diran aizkora onenak eta holakoak baina azken aldion berton be egiten ditue onak. Australiar erakoak dira guk erabilten doguzanak, buru karratukoak, aho zabalak.\nBitxikeria legez esango deutsut aizkora bakotxak bere ezaugarriak dituala, eskuz egindakoak dira eta 400 euroan edo erosi zeinkez baina aizkora onaren bila bizi osoa emon zeinke eta topau ezkero ona, ez dozu sekula salduko aurrean dirutza handia ipini arren.\n11.- Bien bitartean, Diman, Iturrioz Auzoan, Garena Jatetxea martxan jarri eta hor be etena. Zelan doa negozioa?\nBai, txakolinaren munduan be banabil eta Garena Jatetxean be bai; Julen Bas da kozinerua eta abentura honetan sartzea ederra izan da. Hasierea ez da lar ona izan, zezeilaren 20an zabaldu eta ditxosozko pandemiak jo gintuan, 20 egunetan zabalik izan ostean, zarratu egin behar izan genduan. Bagilean\nbarriro beharrean hasi ginan helburuak apur bat aldatuta, ezkontza eta otoru erraldoiak baztertuta baina holakoetan bideragarritasunik ez da izaten baina gauza barriak probetan eta hor gabiz, tradizino barriak lemapean; jentea bakearen eta lasaitasunaren bila dator eta gu gustora gabiz. Etorri gura dozuenean, seguru gozauko dozuela!!!.\nIdoia Hernandez: 'Duintasuna eskatzen dogu'\nIrati Bilbao: 'Alboan lagun handiak izatea lakorik ez dago'\nJose Ramon Etxebarria: 'Ibilian-ibilian eregiten dozuz gauza potoloak'


Details for: Baskoiak › EIMA Katalogoa catalog\nDetails for: Baskoiak\nNork:Múgica, MatíasKolaboratzailea(k):Bastida Machiñena, AsísMaterial mota: TestuaSerie(ak): Chipi-Txapa. Sail monografikoa ; 6Publication details: Iruña : Nafarroako Gobernua, Hezkuntza Departamentua, L.G. 2007Deskribapen fisikoa: 27 or. : ir., argk. ; 26 cmISBN: 978-84-235-3025-0Gaia(k): Euskal Herria -- HistoriaurreaGeneroa/Forma:Erreferentzia-materialak Sareko errekurtsoak:Joan material honetara\nAzalean: Cikak aurkezten du\nAdina / Maila: Chipi-Txapa bilduma honek lagundu nahi die ikasleei Nafarroa hobeki ezagutzen, hartarako behar den materiala eskainiz interes har dezaten beren lurra eta haren historia, haren artea eta Nafarroa hain bere gisako egiten duen ohitura eta hizkuntza dibertsitatea ezagutzeko. Nafarroako lurraldearen mugak asko aldatu dira luze-laburrean historian barrena baina, eraldatze guztiengatik ere, Nafarroak baskoien hasierako orubea hartu du beti, eta hura izan da haren gune iraunkorra. Horregatik zilegi da esatea baskoiak, K.a. 75.74ko neguan Ponpeio Handiari geriza eman zion herria, kristautua eta erromatartua, Nafarroako erreinuaren eta gaurko bere ondorengo eta oinordeko Foku Komunitatearen jende oinarria eta azpi-azpiko sustraia dela, zeinetik heldu baitzaizkio hain zuzen bere ezaugarri bereizgarrienak. Errealitate historiko hori irakurleei hurbiltzeko, ez soilik eskola-umeei, baizik gure nortasunaren oinarriak ezagutu nahi dituzten guztiei ere bai, Hezkuntza Departamentuak gaur Baskoiak ematen du argitara, gai interesgarri horren gaineko sarrera laburra.\nItem hau agertzen den zerrenda(k) Nafarroako Hezkuntza Departamedua - Materialak sarean\nAleak ( 1 )\nInprimatuak oinarrizkoak Eima Katalogoa\nErreferentzia-liburuak (Haur eta gazteentzat) 903(466 EH) MUG bas Ale eskuragarriak EK16050648\nChipi-Txapa bilduma honek lagundu nahi die ikasleei Nafarroa hobeki ezagutzen, hartarako behar den materiala eskainiz interes har dezaten beren lurra eta haren historia, haren artea eta Nafarroa hain bere gisako egiten duen ohitura eta hizkuntza dibertsitatea ezagutzeko.\nNafarroako lurraldearen mugak asko aldatu dira luze-laburrean historian barrena baina, eraldatze guztiengatik ere, Nafarroak baskoien hasierako orubea hartu du beti, eta hura izan da haren gune iraunkorra. Horregatik zilegi da esatea baskoiak, K.a. 75.74ko neguan Ponpeio Handiari geriza eman zion herria, kristautua eta erromatartua, Nafarroako erreinuaren eta gaurko bere ondorengo eta oinordeko Foku Komunitatearen jende oinarria eta azpi-azpiko sustraia dela, zeinetik heldu baitzaizkio hain zuzen bere ezaugarri bereizgarrienak.\nErrealitate historiko hori irakurleei hurbiltzeko, ez soilik eskola-umeei, baizik gure nortasunaren oinarriak ezagutu nahi dituzten guztiei ere bai, Hezkuntza Departamentuak gaur Baskoiak ematen du argitara, gai interesgarri horren gaineko sarrera laburra.


Hau egiten da pertsona bat bizi den udalerrian erroldatuta ez dagoenean eta udalerrian alta ematea erabakitzen duenean beste udalerri bateko erroldatik etorri gabe, bai lehenago udalerrian bertan erroldatuta egon zelako baina epe batean ez delako erroldatuta agertzen bai beste udalerri batera joan delako eta bizileku-aldaketa garaiz egin ez duelako.\nErroldatzeko eskaera ezin du hirugarren pertsona batek egin eta beti interesatuak egin behar du, lehen pertsonan, salbu eta familiako erroldatzeetan, kasu horretan ama edo aita batek egin dezake.\nEspainiako lurraldean bizi den espainiar edo atzerritar oro bizi ohi den udalerrian erroldatuta egon behar da.\nUdal errolda administrazioaren erregistro bat da, eta bertan udalerriko biztanleak ageri dira. Haien datuek frogatzen dute udalerrian bizi direla eta ohiko egoitza bertan dutela. Datu horietaz egiten diren ziurtagiriak dokumentu publiko eta fede-emaile izango dira administrazioaren ondorio guztietarako…\nErroldatuta egoteak ematen ditu, besteak beste, hautatzeko eta hautatua izateko eskubidea, udal zerbitzuak erabiltzeko eskubidea (esaterako, Udaleko kirol instalazioak), Udalak ematen dituen bekak eta laguntzak jasotzeko eskubidea, etab.\nErroldatzea helbide bati dagokio beti.\n*PMH.-1 ereduko Errolda-orria\n*Beste udalerri batean erroldatuta egon ez izanaren inprimakia\n*Etxebizitza egiaztatzen duen agiria (OHZ erreziboa, eskritura, alokairuaren kontratua edo baimena).\n*Errolda-baimena, jabeak edo etxebizitzan erroldatuta agertzen den errentamendu-kontratuaren titularrak sinatuta.\nOrdutegia: Astelehenetik ostiralera 08:00etatik 14:00etara\nEstatistika Sailaren Arauak erroldak biltzeko eta helbide aldaketak izapidetzeko NORMAS DPT ESTADISTICA.doc\n2612/1996 Errege Dekretua, abenduaren 20koa, Toki-Erakundeetako Biztanleriari eta Lurralde Mugaketari buruzko Araudia aldatzen duena, uztailaren 11ko 1690/1986 Errege Dekretuaz onetsia Real Decreto 2612-1996 de 20 de diciembre, por el que se modifica el Reglamento de Población y Demarcación Territorial de las Entidades Locales.pdf\nAlta-agiria biztanleen udal erroldan egoitza aldatzeagatik DN.02 Documento de alta por cambio de residencia en el Padron Municipal de Habitantes.doc\nErroldatzeko baimena DN.01 Autorizacion de empadronamiento.doc


Interior diseinua enpresa Pitesti - Interior diseinua apartamentu etxeak - Architect diseinatzailea pret - Nobili Interior diseinua, estudioa, arkitektoa, diseinatzailea, enpresak, diseinua, prezioak\nBarruko diseinu etxeak - Barruko diseinua Pitesti\nBarne diseinua enpresa, Noble Interior Design Pitesti proiektuak ideia berritzaile eta diseinua interior, barruko diseinu 3d etxeak, dendak, bulegoak, tabernak, jatetxeak eta beste hainbat helmuga ezberdinak dituzten eremuetarako irtenbide original dator. sailkatua espezialista talde bat, diseinatzaile profesionalak lagunduta diseinua interior, barruko akabera eta amets bat erdian inflexio kontzeptu pertsonalizatuak eskaintzeko.\nBarruko diseinua Pitesti etxe klasikoan\nbarruko diseinu enpresa pitesti\tarkitekto barruko diseinatzailea\tbarruko diseinu enpresa Pitesti


Errua • ZUZEU\nSanti Leone gaizki erranka Argia aldizkarian.\nMaite Pagazaurtunduak dio EH Bildurekin paktatuz gero inork ez diola inori antidemokrata edo faxista deitzen. Daniel Bernabék dio ezkerrak duela errua, identitate politiketan zatitu eta bere egiazko helburua galdu baitu. Alberto Moyanok ez du errua norena den erran, baina liburu bat berriz gomendatzeko aprobetxatu du –Eiríkur Örn Norðdahl-en Illska, edo gaiztakeria–, eta bidenabarkoan pasarte bat ekarri du gogora, dioena Ekialdeko Alemanian eskuin muturreko militanteak auzo pobreetako jendeari laguntzeko gauzak antolatzen ibiltzen ziren garaian, ezkertiarrak unibertsitateetako liburutegietan zeudela, Zizek irakurtzen.\nZenbaitek dio ezkerra argot akademiko ulertezin bihurtu dela, eta horrek uxatu duela jendea. Jule Goikoetxeak dio ez dela feminista materialista antifaxisten errua ez badugu ezkertiar zuri esentzialisten eta Voxen arteko lotura ikusten. Pablo Casadok, Albert Riverak eta Sergio Sayasek ez dute uste Voxek goiti egin izana inoren errua denik, ez dute kezkatzeko motiborik batere ikusten, eta horrek Adornoren dictum-a berresten du, zeinaren arabera argi eta garbi demokraziaren kontra jotzen dutenak baino arriskutsuagoak baitira demokraziaren gorputzean mozorroturik txertatzen diren joera faxistak. Gorka Bereziartuak galdegin du nork erran behar zigun Espainian alderdi faxista bati botoa emango zion jendea zegoenik, “ha-rri-tu-ta nago”, gehitu du.\nSanti Leonék, ARGIAn zutabe bat duen arren, ez daki norena den errua, baina, erran didanez, bat egiten du Bereziartuaren harridurarekin, uste baitu honen ironiak erakusten duela afera luzeagoa eta sakonagoa dela, bart nork zer egin duen baino.\nerrua – Santi Leone gaizki erranka Argia aldizkarian


bi-anai-unidad-didactica . Narrativa de ficción para Bachillerato | Hautatzen\nBI ANAI UNIDAD DIDÁCTICA\nAutora: Karmele Múgica Arteagoitia\nKarmele Múgica Arteagoitia presenta en esta web una unidad didáctica de narrativa de ficción para bachillerato (en euskera): Bi anai de Bernardo Atxaga. Además del interés de la propia unidad, ésta presenta una estructura aplicable a trabajar otras novelas. Por otra parte, podría ser utilizada también en la profundización del euskara y de la literatura escrita en esta lengua, tomando como referencia la clasificación de HABE para las lecturas recomendadas por niveles, en la que se incluye a la novela Bi anai el nivel C1.\n«Lan honetan aurkezten den unitate didaktikoan, Bernardo Atxagaren Bi anai nobelari buruzko iruzkina eskaintzen da, Batxilergoko D ereduko lehen mailako ikasleekin lantzeko asmoz, Euskara eta Literatura irakasgaiaren curriculumean. Ikastetxea publikoa da, Bizkaian dago, 60ko hamarkadan industrializazio nabarmena izan zuen udalerri batean. Ikasleen lehen hizkuntza, gehienbat, gaztelania da.\nUnitatearen diseinuaren arrazoietan, Bigarren Hezkuntzako ikasleekin izandako esperientzia dugu, testu literarioak lantzeko unean. Izan ere, esan genezake ohiko prozedura klasikoak oztopo bihurtu direla literaturarekiko gozamena sustatu ahal izateko. Arazoa ez da ikasleek obra bati buruz lan itxia eta mugatua burutu dezaten lortzea, literaturarekiko zaletasuna bultzatzea baizik, maiz ikusten baitugu ikasleek ez dutela batere gogoko irakurtzea.\nIzan ere, esan liteke gazte askok, oro har, ez daukatela irakurtzeko ohiturarik, ez haien lehen hizkuntzan (gure ikastetxeko kasuan, gaztelaniaz), ezta bestelakoetan ere. Gure ikasleek, ikus-entzunezko teknologia arinen seme-alabak diren neurrian, sarritan irakurraldi laburrak eta saltoz beterikoak gauzatzen dituzte zeregin akademikoetan, Interneten barrena mugitzeko garatu ohi dugunaren moduko estiloan, eta, hori dela eta, testu baten gainean arreta mantentzea zaila egiten zaie gehienetan.«\n← NUESTRO JUEGO DE MESA 10 DÍAS DE VACACIONES POR ESPAÑA →


«Kontxako Bandera»: berrikuspenen arteko aldeak - Wikipedia, entziklopedia askea.\n«Kontxako Bandera»: berrikuspenen arteko aldeak\nKontxako Bandera (aldatu)\n18:44, 11 azaroa 2019ko berrikusketa\nNo change in size , Duela 4 hilabete\n19:15, 8 azaroa 2019ko berrikusketa (aldatu)\n18:44, 11 azaroa 2019ko berrikusketa (aldatu) (desegin)\n==== [[XIX. mendea]]n ====\n| I||1879
''[[1879ko Kontxako Bandera|Gehiago]]''||[[File:Donostiako Banderabandera.pngjpg|20px]] [[Donostiako arrauna|Donostia]] || ''Lequeitiana'' || Juan Kruz Karril\n| II||1880
''[[1880ko Kontxako Bandera|Gehiago]]''||[[File:Purple.svg|20px]] [[Pasai San Pedro]] || ?? || Sarria\n| IV||1883
''[[1883ko Kontxako Bandera|Gehiago]]''||[[File:Donostiako Banderabandera.pngjpg|20px]] [[Donostiako arrauna|Donostia]] || ''Angelita'' || [[Joxe Jabier Uresberueta]]\n| -||1884||-|| ||\n| -||1886||- || ||\n| V||1887
''[[1887ko Kontxako Bandera|Gehiago]]''||[[File:Donostiako Banderabandera.pngjpg|20px]] [[Donostiako arrauna|Donostia]] || ''Guipuzcoana'' || Jose Mari Iturriza\n| -||1888||- || ||\n| VI||1889
''[[1889ko Kontxako Bandera|Gehiago]]''||[[File:Donostiako Banderabandera.pngjpg|20px]] [[Donostiako arrauna|Donostia]] || ''Guipuzcoana'' || [[Luis Karril]]\n| VII||1890
''[[1890eko Kontxako Bandera|Gehiago]]''||[[File:Donostiako Banderabandera.pngjpg|20px]] [[Donostiako arrauna|Donostia]] || ''Cariño'' || [[Luis Karril]]\n| VIII||1891
''[[1891ko Kontxako Bandera|Gehiago]]''||[[File:Donostiako Banderabandera.pngjpg|20px]] [[Donostiako arrauna|Donostia]] || ''Illar-azala'' || [[Frantzisko Zubiaurre "Kiriko"|"Kiriko"]]\n| IX||1892
''[[1892ko Kontxako Bandera|Gehiago]]''||[[File:Donostiako Banderabandera.pngjpg|20px]] [[Donostiako arrauna|Donostia]] || ''Amigos'' || [[Frantzisko Zubiaurre "Kiriko"|"Kiriko"]]\n| -||1893||- || ||\n| X||1894
''[[1894ko Kontxako Bandera|Gehiago]]''||[[File:Donostiako Banderabandera.pngjpg|20px]] [[Donostiako arrauna|Donostia]] || ''Amigos'' || [[Frantzisko Zubiaurre "Kiriko"|"Kiriko"]]\n| XI||1895
''[[1895eko Kontxako Bandera|Gehiago]]''||[[File:Burgundy Gold.svg|20px]] [[Getaria (Gipuzkoa)|Getaria]] || ''N.Sª. de la Paz'' || [[Frantzisko Arregi]]\n| XII||1896
''[[1896ko Kontxako Bandera|Gehiago]]''||[[File:Burgundy Gold.svg|20px]] [[Getaria (Gipuzkoa)|Getaria]] || ''Esperanza'' || [[Frantzisko Arregi]]\n| XIII||1897
''[[1897ko Kontxako Bandera|Gehiago]]''||[[File:Donostiako Banderabandera.pngjpg|20px]] [[Donostiako arrauna|Donostia]]|| ''Ramon y Saturnina'' || Francisco Silva\n| XIV||1898
''[[1898ko Kontxako Bandera|Gehiago]]''||[[File:600px Rosso.png|20px]] [[Ondarroa]] || ''Flora'' || Manuel Beitia\n| -||1914||- || ||\n| XXIII||1915
''[[1915eko Kontxako Bandera|Gehiago]]||[[File:Donostiako Banderabandera.pngjpg|20px]] [[Donostiako arrauna|Donostia]] || ''Luis Esperanza'' || [[soterotxo|"Soterotxo"]]\n| XXIV||1916
''[[1916ko Kontxako Bandera|Gehiago]]||[[File:Yellow.svg|20px]] [[Orio]] || ''San Nicolas'' || [[Manuel Olaizola Lertxundi|Manuel Olaizola]]\n| XXV||1917
''[[1917ko Kontxako Bandera|Gehiago]]||[[File:Purple.svg|20px]] [[Pasai San Pedro]] || ''Sanpedrotarra'' || [[manuel Arrillaga|"Aita Manuel"]]\n| XXVI||1918
''[[1918ko Kontxako Bandera|Gehiago]]||[[File:Donostiako Banderabandera.pngjpg|20px]] [[Donostiako arrauna|Donostia]] || ''Koruko Amabirjina'' || [[Frantzisko Zubiaurre "Kiriko"|"Kiriko"]]\n| XXVII||1919
''[[1919ko Kontxako Bandera|Gehiago]]||[[File:Yellow.svg|20px]] [[Orio Arraunketa Elkartea|Orio]] || ''San Nicolas'' || [[Manuel Olaizola Lertxundi|Manuel Olaizola]]\n| XXVIII||1920
''[[1920ko Kontxako Bandera|Gehiago]]||[[File:Donostiako Banderabandera.pngjpg|20px]] [[Donostiako arrauna|Donostia]] || ''Nuestra Sra. del Carmen'' || [[Frantzisko Zubiaurre "Kiriko"|"Kiriko"]]\n| XXIX||1921
''[[1921eko Kontxako Bandera|Gehiago]]||[[File:600px Viola e Rosa.png|20px]] [[Pasaiako La Unión trainerua|Pasaia]] || ''La Unión'' || [[manuel Arrillaga|"Aita Manuel"]]\n| XXX||1922
''[[1922ko Kontxako Bandera|Gehiago]]||[[File:Donostiako Banderabandera.pngjpg|20px]] [[Donostiako arrauna|Donostia]] || ''Nuestra Sra. del Carmen'' || [[soterotxo|"Soterotxo"]]\n| XXXI||1923
''[[1923ko Kontxako Bandera|Gehiago]]||[[File:Yellow.svg|20px]] [[Orio Arraunketa Elkartea|Orio]] || ''San Nicolas'' || [[Antonio Maria Uranga]]\n| LIV||1949
''[[1949ko Kontxako Bandera|Gehiago]]||[[File:Bianco e Nero.svg|20px]] [[Sociedad Deportiva de Remo Pedreña|Pedreña]] || ''Cantabria'' || [[José Bedia]]\n| LV||1950
''[[1950eko Kontxako Bandera|Gehiago]]||[[File:Donostiako Banderabandera.pngjpg|20px]] [[Donostiako arrauna|Donostia]] || ''San Vicente'' || [[Antonio Korta "Pintxan"]]\n| LVI||1951
''[[1951ko Kontxako Bandera|Gehiago]]||[[File:Yellow.svg|20px]] [[Orio Arraunketa Elkartea|Orio]] || ?? || [[Inazio Sarasua]]


MELOWY. Ausarten gaua - EUSKARAGIDA.EUS\nIzena: MELOWY. Ausarten gaua\nATALAK | 05-09 urte Liburuak, 10-13 urte Liburuak, ebook


Apache OpenOffice - Produktibitate Suite Aske eta Irekia [an error occurred while processing this directive]\nhome » eu-test\nOpenOffice-ri buruz gehiago jakin gura dut\nZer da Apache OpenOffice? Eta zergatik erabili beharko nuke?\nOpenOffice 4.1.0 jaitsi gura dut\nJaitsi doan Apache OpenOffice, edo aurkitu bera lortzeko beste bide batzuk.\nOpenOffice-rako laguntza behar dut\nBehar duzun guztietan daukazu laguntza zure eskura.\nOpenOffice-z gauza gehiago egin gura dut\nZabaldu OpenOffice funtzionaltasun, txantiloi eta "clipart" gehiagorekin.\nOpenOffice-n parte hartu gura dut\nApache OpenOffice mundu guztiko jenderen laguntzaz egiten da. Gura baduzu lagun diezagukezu.\nOpenOffice-ri jarraitu gura diot\nJarraitu OpenOffice-ren bilakaera iragarki-zerrenda, gizarte-harremanerako hedabide-gune eta blogaren bidez.\nBlog ofiziala Facebook Twitter Google+\nBlogeko mezu batzuk\nOpenOffice-ren 4.1.0 bertsioa eskuragarri\nApache OpenOffice-ren astekariaren 2. alea\nApache OpenOffice-ren astekariaren 1. alea\n100 milioi deskarga\nApache OpenOffice-ren 4.2 bertsioa OpenCash-ekin bateragarri\n2014ko ama-hizkuntzaren nazioarteko eguna\nApache OpenOffice 2013an: urte baten laburpena\nApache OpenOffice-ren 4.1.0 bertsioa eskuragarri\n2014ko apirilaren 29a: Apache OpenOffice proiektuak iragartzen du 4.1.0 bertsioaren argitaratze ofiziala. Argitaratze oharretan aurki dezakezu bere hizkuntza, funtzio eta ezaugarri berri guztiei buruzko informazioa. Ez duda bertsio berria jaistean eta bere ezaugarriak zure kabuz aztertzean.\n2014ko apirilaren 17a: Apache OpenOffice proiektuak harrotasunez iragartzen dizu bere OpenOffice softwarea 100 milioi bider baino gehiago jaitsita izan dela. Batu gurekin lorpen handi hau ospatzeko!\nItaliako lurralde batek 2 milioi Euro aurreztearren OpenOffice aukeratu du\n2013ko urriaren 10a: Italiako Emilia-Romagna eskualde administratiboak OpenOffice-ra aldatzeko asmoa iragarri du, horrela 2 milioi Euro aurrezteko asmoz.\nBoluntarioak, ez Amateurrak\n2013ko urtarrilaren 8a: Apache OpenOffice boluntariok garatzen dute %100ean. Apache-k ez die ordaintzen garatzaileei, itzultzaileei edo MEGez (Maiz egindako galderez), EIz (erabiltzaileentzako interfazeez), marketinez edo laguntza zerbitzuez arduratzen direnei, Jakina, atseginez hartzen ditugu Apache Software Foundazioari egindako dohaintzak, gure zerbitzariak martxan mantentzeko eta antzerako gastu orokorrentzako. Baina boluntarioek garatzen dituzte gure produktu guztiak %100ean.\n"Zelan izan liteke ona boluntariok garatutako doako softwarea?" galderak\nerabiltzaile batzuk kezkatzen ditu hasieran.\nIrakur ezazu hau erantzun bat izateko...\nOpenOffice-ren berri gehiago...


Salgai daude Jazzy Leap Pops & Rocks taldeak Ziudadelan emanen duen kontzerturako sarrerak, non musika modernoko kanten bilduma eskainiko baitu, nagusiki Queen eta The Beatles taldeenak | Ayuntamiento de Pamplona\nKontzertua abuztuaren 23an izanen da, sarrerek 5 euro balio dute (gehi kudeaketa-gastuak) eta www.pamplonaescultura.es-en eros daitezke\n2020ko Abuztua 4a\nJazzy Leap-ek kontzertua emanen du abuztuaren 23an, igandearekin, Ziudadelako udako programazioaren barruan. Bertan musika modernoko kanten bilduma eskainiko du, nagusiki Queen eta The Beatles taldeen kantekin eta Estatu Batuetako antzerki musikaletakoekin. Andoni Arcillak zuzenduko du emanaldia eta 20:00etan hasiko da. Sarrerak jada salgai daude www.pamplonaescultura.es-en. 5 euro balio dute (gehi kudeaketa-gastuak).\n‘Poops & Rocks’ kontzertuak publikoarendako oso ezagunak diren abestiak ekarriko ditu Ziudadelako agertokira, esate baterako The Beatlese-en ‘All you need is love’, ‘Help!’ eta ‘Let it be’ de, Queen-en ‘Somebody to love’ eta Broadwayko ‘Sondheim’, ‘The lion king’ eta ‘Rent’. Kasu batzuetan taldeak jatorrizko soinuarekiko fidelak diren bertsioak egin ditu, baina beste batzuetan moldaketa orijinalagoen aldeko apustua egin du, jazzari keinu txikiak eginez. Jazzy Leapen kontzertuetan ohikoa den bezala, errepertorioan a capella abestutako zenbait kanta ere badaude.\nJazzy Leap Nafarroako Ganbera Abesbatzako jazz sekzioko atalari Jazzy Leap Band gehituko zaio kontzertuan. Banda honako hauek osatzen dute: Andoni Arcilla, ahotsa, moldaketak, teklatua eta zuzendaritza; Alberto Arteta, saxofoiak; Rubén Sánchez, bateria; Luis Giménez, gitarra eta Oscar Muñoz, baxua.\nEstatuko ahoz-jazz talde bakarrenetako bat\nJazzy Leap Andoni Arcillak sortu zuen Nafarroako Ganbera Abesbatzaren barruan, eta Estatuko ahoz-jazz talde bakarrenetako bat bihurtu da. Nafarroako Unibertsitate Publikoko Ensemble Moderno taldea bost urtez zuzendu zuen, hainbat ikastaro eman zituen inprobisazioari eta kantu modernoari buruz, eta hainbat ahozko jazz taldetan parte hartu zuen (sarritan zuzendari gisa), eta horren ondoren Arcillak era honetako talde egonkor bat sortzeko aukera ikusi zuen. Orduz geroztik taldekide kopurua haziz joan da, gaur egungo 30etara heldu arte (horietako batzuk programen arabera txandakatzen dira).\nSortu zenetik Jazzy Leap taldeak Baluartearen, Gaztambide antzokiaren eta Iruñeko Eliz Musikako Jaialdiaren programazioen barruan kontzertuak eman ditu. Taldearen proiektuen artean daude ‘First Leap’, lehen diskoa, 2017koa, hurrengo urtean egindako bira txikia, INAEMen babesarekin, eta 2019an Kalakan hirukotearekin batera egindako emanaldia, euskal folklorerik tradizionalena jazzaren hizkuntzara eramaten zuen ikuskizunean.\nAndoni Arcilla Ballabriga (1983) zuzendaria, abeslaria, piano-jotzailea, konpositore/moldatzailea eta abesbatzako zuzendaria da, eta prestakuntza du jazz eta klasikoan. Pablo Sarasate Kontserbatorioko Piano Titulu Profesionala du eta Musikeneko Goi Mailako Jazz titulua, Kantu espezialitatean. Besteak beste, ‘Trouble in Tahiti’ opera musikalean baritono aritu zen, zeina Iruña, Cádiz, Asturias eta Leónen eszenaratu baitzen. Jazzy Leap eta Jazzy Leap Band taldeekin musika estilo horri eskainitako 15 monografiko aurkeztu ditu, eta beste talde batzuekin ehunka kontzertu eman ditu. Esparru profesionala eta irakaskuntza uztartzen ditu, ingeles eta kantu irakaslea baita Nafarroako Goi Mailako Kontserbatorioan.


Bi lagun atxilotu dituzte supermerkatu batean lapurtzeagatik - Arrasate - Goiena.eus\nBi lagun atxilotu dituzte supermerkatu batean lapurtzeagatik\nUsoa Agirre 2007-02-08 11:17\nMartitzenean, hilak 6, izan zen atxiloketa. Ertzaintzaren arabera, 600 euroko balioa zuen merkantzia lapurtzen saiatu ziren Musakola auzoko supermerkatu batean. B.R.O. (28 urte) eta MC.F.D. (34 urte) dira atxilotutakoen izenak.\nMartitzenean, 13:30ak aldera, Arrasateko Musakola auzoko supermerkatu baten segurtasun arduradunak ertzainak bertaratzea eskatu zuen. Dirudienez, bi emakume harrapatu zituzten aldean hainbat gai zituztela eta horiek ordaintzeko kutxetatik pasa gabe lekutik alde egin nahian.\nHerritarren segurtasunerako patruila bat iritsita, bertako sergurtasun-langileek bulegoetan bi emakume atxikita zituztela baieztatu zuten agenteek. Horiek identifikatu ondoren, guztira 600 euroko balioa zuten hainbat gai osten saiatu zirela baieztatu ahal izan zuten ertzainek. Hori dela eta, bi gazteak atxilotu eta Ertzaintzaren egoitzara eraman zituzten, ondoren epailearen esku uzteko.